

**KAZLŲ RŪDOS SAVIVALDYBĖS ADMINISTRACIJOS
TEISĖS IR VIEŠŲJŲ PIRKIMŲ SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 627 / 95 276, el. p. teise@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**DĖL KAZLŲ RŪDOS SAVIVALDYBĖS TARYBOS 2023-06-26 SPRENDIMO NR. TS-137 „DĖL GARBĖS PILIEČIO VARDO SUTEIKIMO KOMISIJOS SUDARYMO IR VEIKLOS
NUOSTATŲ PATVIRTINIMO“ PAKEITIMO**

2023 m. rugsėjo 13 d.

 Kazlų Rūda

1. **Sprendimo projekto rengimą paskatinusios priežastys**.

**Kazlų Rūdos savivaldybės taryba 2023-06-26 sprendimu Nr. TS-137 „*Dėl Garbės piliečio vardo suteikimo komisijos sudarymo ir veiklos nuostatų patvirtinimo*“ sudarė Kazlų Rūdos savivaldybės garbės piliečio vardo suteikimo komisiją (toliau – Komisija) ir patvirtino jos veiklos nuostatus (toliau – Nuostatai).**

**2023-08-21 Kazlų Rūdos savivaldybėje gautas Tarybos ir Komisijos narės Jurgitos Šnirpūnaitės 2023-08-21 pranešimas „Dėl nedalyvavimo komisijų veiklose“ (gavimo reg. Nr. EL-19496, 2023-08-21). Tarybos narė informuoja, kad pageidauja nebūti Komisijos sudėtyje ir nuo 2023-08-22 nedalyvauti jos veikloje.**

**Lietuvos Respublikos vietos savivaldos įstatymo (toliau – VSĮ) 15 straipsnio 2 dalies** 4 punktas apibrėžia, kad išimtinė savivaldybės tarybos kompetencija yra savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas, jų nuostatų tvirtinimas. VSĮ 22 straipsnio 1 dalis nustato, kad savivaldybės tarybos sprendimu arba mero siūlymu, išskyrus Etikos komisiją ir Antikorupcijos komisiją, gali būti sudaromos nuolatinės (tos kadencijos laikotarpiui) bei laikinosios (atskiriems klausimams nagrinėti) komisijos. VSĮ 22 straipsnio 3 dalis numato, kad savivaldybės tarybos sudaromų komisijų nariais gali būti savivaldybės tarybos nariai, valstybės tarnautojai, darbuotojai, dirbantys pagal darbo sutartis, ekspertai, gyvenamųjų vietovių bendruomenių atstovai – seniūnaičiai, išplėstinės seniūnaičių sueigos deleguoti atstovai, visuomenės atstovai (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai), bendruomeninių organizacijų atstovai, kiti savivaldybės gyventojai. Nuostatų 4 punktas apibrėžia, kad „*Komisiją sudaro Kazlų Rūdos savivaldybės taryba savo įgaliojimų laikui“,* o 6 punktas *–* kad„*Komisijos nariais gali būti Savivaldybės tarybos nariai*“. Pažymėtina, kad SVĮ ir Nuostatai nenumato, kad Tarybos narys, būdamas paskirtas Komisijos nariu, negalėtų atsisakyti šių pareigų.

Atsižvelgiant į tai, kas išdėstyta, keičiama Komisijos sudėtis, vietoje Tarybos narės **Jurgitos Šnirpūnaitės** paskiriant kitą asmenį / Tarybos narį.

1. **Sprendimo tikslas** – pakeisti **Kazlų Rūdos savivaldybės tarybos 2023-06-26 sprendimo Nr. TS-137 „Dėl Garbės piliečio vardo suteikimo komisijos sudarymo ir veiklos nuostatų
patvirtinimo“ 1.1.5 papunktį į jį įrašant naujo Komisijos nario vardą ir pavardę.**
2. **Teisinis pagrindas**. **Lietuvos Respublikos vietos savivaldos įstatymo 15 straipsnio 2 dalies 4 punktas, 22 straipsnio 1 ir 3 dalys.**
3. **Galimos pasekmės**. Neigiamų pasekmių nenumatyta.
4. **Teisės aktai, kuriuos reikės pakeisti ar panaikinti priėmus šį sprendimą**. Nėra.
5. **Biudžeto lėšų poreikis jam įgyvendinti.** Šio sprendimo įgyvendinimui Savivaldybės biudžeto lėšų nereikės.
6. **Antikorupcinis vertinimas.** Sprendimo projekto antikorupcinis vertinimas neatliekamas.

|  |  |  |
| --- | --- | --- |
| Vyriausiasis specialistas, laikinai atliekantis Teisės ir viešųjų pirkimų skyriaus vedėjo funkcijas |  | Dainius Vasiliauskas |